open-index/open-wikipedia-markdown huggingface dataset:
Poliziotto superpiù

***Poliziotto superpiù*** (títol orichinal en italiano, en aragonés ***Policía superplus***, estrenada en Aragón con o títol en castellano d***'El superpoderoso***, en aragonés ***O superpoderoso***) ye una cinta de cine de comedia de superherois coproducida por o cine italiano, lo cine estausunidense y lo cine espanyol estrenada l'anyo 1980, dirichida por Sergio Corbucci seguntes un guión orichinal d'él mesmo y de Sabatino Ciuffini, con una banda sonora orichinal de Michelangelo La Bionda, una dirección de fotografía de Silvano Ippoliti y una producción cinematografica de Vittorio Galiano y Josi W. Konski ta las productoras El Pico S.A. y Trans Cinema Tv. Conta con un elenco d'actors d'o cual en fan parte Terence Hill, Ernest Borgnine, Joanne Dru, Marc Lawrence, Julie Gordon, Lee Sandman y Woody Woodbury, entre d'atros.

Dave Speed ye un policía recient licenciau de l'academia a qui ninvían a notificar una multa d'aparcamiento a una aldeya d'una comunidat indichena en os Everglades de Florida cuan casualment s'ha esbutiu l'aldeya ta fer-ie un experimento secreto de radiación por achencias gubernamentals. Cuan plega enta l'aldeya recibe la radiación pero sobrevive y cuan diz que ha estau amán d'a explosión no el creye Willy Dunlop, lo suyo companyero y amigo. Bien luego descubre que ha adquiriu cualques superpoders como velocidat, resistencia, fuerza, telequinesi, precognición, intuición, hipnotismo, telepatía y muitos mas, encara que de vegadas sin garra motivo aparent ixos poders desapareixen temporalment. Fa servir ixos poders ta descubrir una falsificación de billez feita por un empresario clamau Torpedo y Rosie Labouche, una antiga actriz que ye la suya amant. Silvius, un mago que fuyiba de Torpedo en haber descubierto la suya falsificación, fa veyer a Dave que los suyos poders desapareixen malas que veye la color roya. Dave, aplicando los suyos poders hipnoticos a Torpedo, descubre que la imprenta d'os billez se troba en un barco pesquero. O problema ye que Dunlop, que conoix o secreto de Dave y ye enamorau de Rosie, li conta a ista ta impresionar-la los poders d'o suyo amigo y ista li para una trampa conseguindo que l'acusen d'asasinato y que ingrese en una garchola, asegurando-se de que siempre veiga la color roya ta que no pueda fuyir emplegando los suyos poders.

A cinta s'ambienta en o suyo momento actual (1980) en Miami y atros puestos de Florida; y las suyas escenas se filmoron en Hollywood, Miami y Miami Beach (Florida).

*Poliziotto superpiù* ye una cinta que ha recibiu bella nominación a bel premio, encara que no a garra premio d'os mas conoixius u destacaus d'o panorama cinematografico internacional.

## Elenco

## Se veiga tamién
* Cine en 1980.
* Cintas de 1980.

## Referencias

## Vinclos externos

*  ''Poliziotto superpiù'' en Internet Movie Database.
*  ''Poliziotto superpiù'' en Rotten Tomatoes.
The Proud Ones

:*Iste ye un articlo sobre una cinta de western estausunidense de 1956; ta atros usos, se veiga *'The Proud Ones (novela)***


***The Proud Ones*** (títol orichinal en [[Idioma anglés|anglés]], en [[Idioma aragonés|aragonés]] ***Os argüellosos***, estrenada en [[Aragón]] con o títol  de ***Tierra de violencia**'') ye una [[cinta]] de [[cine de western]] [[Cine de drama|dramatico]] de [[cine estausunidense]] estrenada l'anyo [[1956]], dirichida por [[Robert D. Webb]] seguntes un [[guión adaptau]] por [[Edmund H. North]] y [[Joseph Petracca]] (basau en a [[novela]] ''[[The Proud Ones (novela)|The Proud Ones]]'', publicada por [[Verne Athanas]] en l'anyo [[1952]]), con una [[banda sonora orichinal]] de [[Lionel Newman]], una [[dirección de fotografía]] de [[Lucien Ballard]], una [[producción cinematografica]] de [[Robert L. Jacks]] ta la [[productora cinematografica]] [[20th Century Fox]] y que conta con un [[elenco]] d'o cual en fan parte, entre d'atros [[actor]]s, [[Robert Ryan]], [[Virginia Mayo]], [[Jeffrey Hunter]], [[Robert Middleton]], [[Walter Brennan]], [[Arthur O'Connell]], [[Fay Roope]], [[Ken Clark]], [[Rodolfo Acosta]], [[George Mathews]], [[Edward Platt]], [[Whit Bissell]], [[Frank Gerstle]], [[Paul E. Burns]], [[Edward Mundy]], [[I. Stanford Jolley]], [[William Fawcett]], [[Richard Deacon]], [[Jackie Coogan]], [[Harry Carter]], [[Don Brodie]] y [[Steve Darrell]].

Cass Silver ye lo "[[sheriff]]" d'un lugarón de [[Kansas]] que preveye problemas malas que prencipien a plegar-ie grans [[manada]]s de [[vacumen]] dende [[Texas]], a la vegada que "Honest" John Barrett, lo nuevo propietario d'o [[bar]] d'o lugar, creye que puyará la suya cifra de negocios y de beneficios, y por ixo ye enemigo d'o "sheriff". Plega enta lo lugar Thad Anderson, un vaquero que ye tamién un pistolero y fillo d'ia victima de Cass, y que creye que lo "sheriff" lo mató cuan yera desarmau. Cass ufre treballar como lo suyo aduyant a Thad, a la vegada que Barrett preba de fer que luite con él.

A cinta s'ambienta a finals d'o [[sieglo XIX]] en [[Kansas]], y las suyas escenas se filmoron en [[Tucson]] ([[Arizona]]) y [[Calabasas]] ([[California]]).

== Elenco ==


== Se veiga tamién ==
* [[Cine en 1956]].
* [[Cintas de 1956]].

== Referencias ==


== Vinclos externos ==

*  [https://www.imdb.com/title/tt0049639/ ''The Proud Ones''] en [[Internet Movie Database]].
*  [https://www.rottentomatoes.com/m/the-proud-ones ''The Proud Ones''] en [[Rotten Tomatoes]].
*  [https://catalog.afi.com/Catalog/moviedetails/51961 ''The Proud Ones''] en l**American Film Institute Catalog* de l*'American Film Institute''.
Allouville-Bellefosse

**Allouville-Bellefosse** ye una localidat y comuna francesa situada en o departamento de Sena Maritimo, en a rechión de Normandía.

## Demografia
Dieppe

**Dieppe** puet fer referencia a:

* **[[Dieppe (Sena Maritimo)|Dieppe]]** comuna francesa d'o departamento de Sena Maritimo en a rechión Normandía.
* **[[Dieppe (Nueva Brunswick)|Dieppe]]**, localidat canadiense d'a provincia de Nueva Brunswick.
* **[[Dieppe-sous-Douaumont]]**, comuna francesa d'o departamento de Mosa en a rechión de Gran Este.
* **[[Dieppe Bay Town]]**, localidat de Sant Cristofo y Nieus.
Ablon

**Ablon** ye una localidat y comuna francesa situada en o departamento de Calvados, en a rechión de Normandía.
Saint-Léger-de-Rôtes

**Saint-Léger-de-Rôstes** ye una localidat y comuna francesa situada en o departamento d'Eure, en a rechión de Normandía.

## Demografia
Red Sundown

***Red Sundown*** (títol orichinal en anglés, en aragonés ***Atardeixida roya***, estrenada en Aragón con o suyo títol traduciu enta lo castellano como ***Atarceder rojo***) ye una cinta de cine estausunidense de cine de western dramatico y romantico estrenada l'anyo 1956, dirichida por Jack Arnold seguntes un guión adaptau por Martin Berkeley (basau en *[[Back Trail (novela)|Back Trail]]*, una novela publicada por Lewis B. Patten en l'anyo 1956), con una banda sonora orichinal de Hans J. Salter, una dirección de fotografía de William E. Snyder, una producción cinematografica d'Albert Zugsmith ta la productora cinematografica Universal-International Pictures y un elenco formau por Rory Calhoun, Martha Hyer, Dean Jagger, Robert Middleton, Grant Williams, Lita Baron, James Millican, Trevor Bardette, Leo Gordon y David Kasday, entre d'atros.

Alec Longmire ye un pistolero que dimpués de cuasi que perder a suya vida decide cambiar y se converte en aduyant d'o "sheriff" Jade Murphy, que se veye atrapau en una guerra en o lugar entre ganaderos y grancheros. Amás conoix a Carollne, la filla d'o "sheriff", que disprecia a los pistoleros, y lo problema ye que Alec s'enamora d'ella mientres que colabora con su pai ta consguir a paz en o lugar.

*Red Sundown* s'ambienta en bel momento indeterminau de finals d'o sieglo XIX en bel puesto indeterminau de l'ueste d'os Estaus Unius, y las suyas escenas se filmoron en Thousand Oaks (California), amás d'en os Universal Studios en Universal City, tamién en California.

## Elenco

## Se veiga tamién
* Cine en 1956.
* Cintas de 1956.

## Referencias

## Vinclos externos
*  ''Red Sundown'' en Internet Movie Database.
*  ''Red Sundown'' en l**[[American Film Institute Catalog]]'' de l**American Film Institute''.
Lista de mullers destacadas en Aragón, 1800-1970

Ista ye una **lista de mullers destacadas en Aragón entre los anyos 1800 y 1970**, elaborada por a Universidat de Zaragoza (en https://mujeresaragonesas.unizar.es/).

## Archiveras, bibliotecarias y conservadoras de museus

## Arquitectas

## Artes cinematograficas

## Artes escenicas

## Referencias

## Vinclos externos
*  Lista de mullers destacadas en Aragón, 1800-1970.
La cena

***La cena*** puet estar:

* ***[[La cena (cinta de 1998)]]***: una cinta de cine italiano de 1998 dirichida por Ettore Scola, con Fanny Ardant, Antonio Catania y Francesca d'Aloja.
* ***[[La cena (cinta de 2025)]]***: una cinta de cine espanyol de 2025 dirichida por Manuel Gómez Pereira, con Mario Casas, Alberto San Juan y Asier Etxeandia.
Los domingos

***Los domingos*** (títol orichinal en castellano, en aragonés ***Os dominches***, estrenada en Aragón con o suyo títol orichinal) ye una cinta de cine espanyol de cine de drama d'intriga estrenada l'anyo 2025, dirichida por Alauda Ruiz de Azúa seguntes un guión orichinal d'ella mesma, con una dirección de fotografía de Bet Rourich y una producción cinematografica de Sandra Hermida Muñiz y Nahikari Ipiña ta las productoras Basque Audiovisual, Buena Pinta Media, Colosé Producciones, Comunidat de Madrit, Crea SGR, Encanta Films, Instituto de la Cinematografía y de las Artes Audiovisuales, Le Pacte, Los Desencuentros Película AIE, Movistar Plus+, Sayaka Producciones Audiovisuales y Think Studio. Conta con un elenco d'o cual en fan parte, entre d'atros actors, Blanca Soroa, Patricia López Arnaiz, Miguel Garcés, Juan Minujín, Mabel Rivera, Nagore Aranburu y Guillermo Zani.

Ainara Alzaga ye una choven de 17 anyos d'edat que vive en o País Basco con su pai, Iñaki, que treballa en o mundo d'a restauración y que s'adedica plenament a lo suyo treballo. Bel día partecipa en un retiro espiritual mientres o cual conoix a la mai superiora d'un convento y descubre que siente atracción por a vida relichiosa. En una reunión familiar Maite, la tía d'Ainara, que ye atea, descubre ixo esgarillada y se i oposa frontalment, mientres que Iñaki, lo pai d'Ainara, pareixe acceptar millor a decisión d'a mesacha de plegar mesmo a estar moncha de clausura. Maite demana a Iñaki que ninvíe a Ainara a l'estranchero ta veyer si albandona la suya ideya, pero Iñaki se niega, preocupau por os diners que cuesta ixo y que él no puet pagar en estar en momento delicau por as suyas inversions en restaurants. A la vegada, Maite preba todas as vías posibles ta convencer a Ainara, plegando mesmo a barallar-se con Iñaki por iste tema, a la vegada que amaneixen disputas por l'herencio entre Iñaki y Maite.

A cinta s'ambienta en a suya epoca actual (2025) en o País Basco, y las suyas escenas se filmoron en Bilbau, Gernika-Lumo, Getxo, Leioa, Mallabia y Zamudio (Bizcaya) en o País Basco-

Se tracta d'una cinta que ha recibiu cuantismos premios y nominacions, en destacando cinco Premios Goya (Millor Cinta, Millor Dirección, Millor Guión Orichinal, Millor Actriz y Millor Actriz Segundaria), amás d'atras ueito nominacions (Millor Actor, Millor Actor Segundario, Millor Actriz Revelación, Millor Fotografia, Millor Dirección de Producción, Millor Montache, Millor Disenyo de Vestuario y Millor Soniu) en 2026 mientres a 40<sup>ena</sup> edición de ditos premios.

## Elenco

## Se veiga tamién
* Cine en 2025.
* Cintas de 2025.

## Referencias

## Vinclos externos
*  ''Los domingos'' en Internet Movie Database.
*  ''Los domingos'' en o *Catálogo del Cine Españoi* de l'Instituto de la Cinematografía y de las Artes Audiovisuales.
*  ''Los domingos'' en FilmAffinity.
*  ''Los domingos'' en Allociné.
The Last Escape (cinta de 1970)

:*Iste articlo ye sobre una cinta de cine belico chemano-estausunidense de l'anyo 1970; ta atros usos, se veiga *'The Last Escape***.


***The Last Escape*** (títol orichinal en [[Idioma anglés|anglés]], en [[Idioma aragonés|aragonés]] ***O zaguer escape***, estrenada en [[Aragón]] con o suyo títol traduciu enta lo [[Idioma castellano|castellano]] como ***La última escapada**') ye una cinta de cine belico dramatico coproducida por o cine estausunidense y lo cine alemán estrenada l'anyo 1970, dirichida por Walter Grauman seguntes un guión orichinal de John C. Champion y Hermann Hoffman, con una banda sonora orichinal de John Kander, una dirección de fotografía de Gernot Roll y una producción cinematografica d'Irving Temaner ta la productora cinematografica Oakmont Productions. Conta con un elenco d'o cual en fan parte, entre d'atros actors, Stuart Whitman, John Collin, Martin Jarvis, Pinkas Braun, Günther Neutze, Margit Saad, Patrick Jordan, Johnny Briggs, Harald Dietl, Gerd Vespermann, Andy Pap, Andrew Lodge, David Albert Taylor, Richard Abbott y Paul Bentley.

O capitán Lee Mitchell, de l'Office of Strategic Services de l'exercito estausunidense, recibe órdens de dirichir un comando forman por soldaus de l'exercito britanico con a misión de localizar y secuestrar a lo Dr. Von Heinken, un destacau cientifico d'o Tercer Reich especializau en o campo d'os codetes, ta dimpués levar-lo con éls enta las filas angloestausunidenses antis de que consigan capturar-lo las tropas de l'Exercito Royo d'a Unión Sovietica en o suyo abance por territorio alemán. En primeras a misión fracasa morindo toz os miembros d'o comando menos Mitchell, qui se fa pasar por un Hauptsturmführer d'as SS clamau Strasser dica que consigue que li ninvíen como refuerzo paracayidistas britanicos. Con éls consigue a la fin secuestrar a Heinken y a lo suyo aduyant, Blücher. En a suya fuga troban un grupo de civils formau por cientificos y las suyas familias y se veyen obligaus a levar-los con éls, estando perseguius d'una man por o l'Obersturmbannführer Hessel y d'atra man por os sovieticos. Poco dimpués Mitchell descubre que un d'os civils que marchan con él ye Karen Gerhardt, l'amant de Hessel, por a cual cosa Mitchell s'escabucha de tot o grupo, especialment cuan veye que los alemans conoixen de contino la suya situación. Atamas d'ixo, bien luego se veye obligau a confiar en Karen y en o suyo fillo, que l'acompanya.

A cinta s'ambienta en 1945 en Alemanya mientres a Segunda Guerra Mundial, y las suyas escenas se filmoron en Múnich (Bavera), mas que mas en os Bavaria Studios d'ixa ciudat.

## Elenco

## Se veiga tamién
* Cine en 1970.
* Cintas de 1970.

## Referencias

## Vinclos externos
*  ''The Last Escape'' en Internet Movie Database.
Skin Game

***Skin Game*** (títol orichinal en anglés, en aragonés ***Chuego de piel***, estrenada en Aragón con o títol en castellano de ***Los trotamundos***, en aragonés ***Os campasolos***) ye una cinta de cine estausunidense de cine de western de cine de comedia estrenada l'anyo 1971, dirichida por Gordon Douglas seguntes un guión adaptau por Peter Stone (basau en una historia de Richard Alan Simmons), con una banda sonora orichinal de David Shire, una dirección de fotografía de Fred J. Koenekamp y una producción cinematografica de Harry Keller ta la productora cinematografica Cherokee Productions. Conta con un elenco d'o cual en fan parte, entre d'atros actors, James Garner, Lou Gossett, Susan Clark, Brenda Sykes, Edward Asner, Andrew Duggan, Henry Jones, Neva Patterson, Parley Baer, George Tyne, Royal Dano, Pat O'Malley, Jason Wingreen, Joel Fluellen, Napoleon Whiting, Juanita Moore y Robert Foulk.

Quincy Drew, un hombre blanco, s'ha asociau con Jason O'Rourke, un hombre negro naixiu libre y de buena educación. Toz dos son emplumadors profesionals y han creyau un sistema por o cual Quincy fa creyer que amenista diners y subhasta a Jason como esclavo, ta dimpués aduyar-lo a fuyir y marchar enta bel nuevo lugar a on repetir-ie lo proceso. O sistema funciona prou bien dica que bel día qui compra a Jason ye un traficant d'esclavos que lo leva enta lo sud. A la vegada, toz dos han conoixiu simultaniament a dos mullers por as cuals s'intresan: Quincy ha conoixiu a Abigail Blodgett, una atra emplumadora que lo primero que fa ye robar-lis os suyos diners, y Jason a Naomi, una esclava a qui han vendiu a lo mesmo tiempo que a él y que lo traficant ha revendiu fendo-los pasar por un matrimonio d'esclavos.

A cinta s'ambienta en bel momento indeterminau d'o sieglo XIX en bel puesto igualment indeterminau d'os Estaus Uius, y las suyas escenas se filmoron en Agua Dulce (California) y en os Warner Brothers Burbank Studios en Burbank, tamién en California.

Se tracta d'una cinta que ha recibiu bels premios u nominacions, encara que sin que garra d'éls no faga parte d'o conchunto de premios mas conoixius u destacaus d'o panorama cinematografico.

## Elenco

## Se veiga tamién
* Cine en 1971.
* Cintas de 1971.

## Referencias

## Vinclos externos
*  ''Skin Game'' en Internet Movie Database.
*  ''Skin Game'' en l**[[American Film Institute Catalog]]'' de l**American Film Institute''.
Pata negra (cinta)

:*Iste articlo ye sobre una cinta de cine de comedia espanyola de l'anyo 2001; ta atros usos, se veiga *'Pata negra***.


***Pata negra**' (títol orichinal, estrenada en Aragón con ixe mesmo títol) ye una cinta de cine d'aventuras de comedia romantica coproducida por o cine espanyol y lo cine cubano estrenada l'anyo 2001 dirichida por Luis Oliveros seguntes un guión adaptau por Luis Oliveros, Manuel Pérez y José María Sacristán (basau en una historia de José María Sacristán y Félix Rodríguez), con una banda sonora orichinal de Bernardo Fuster y Luis Mendo, una dirección de fotografía d'Ángel Alderete y una producción cinematografica d'Adolfo Cora, José María Reyzabal, Félix Rodríguez, Pedro Pablo Varela y Camilo Vives ta las productoras El Paso Producciones Cinematográficas S.L., Instituto Cubano del Arte e Industrias Cinematográficos y Izaro Films. Fan parte de l'elenco d'actors d'a cinta, entre d'atros, Gabino Diego, Yamilé Blanco, Manuel Manquiña, Santiago Ramos, Javier Gurruchaga, Carlos Lozano, Irela Bravo, Enrique Almirante, Néstor Jiménez, Fernando Echevarría, Hilario Peña, Ionel Martin, Baudilio Tomás, Carlos Treto, Óscar Bringas, Nelson Enríquez, Diego Álvarez y Mauricio Casin.

Una empresa d'Extremadura ha teniu a brilant ideya de criar tocinos ibericos en Hispanoamerica, a on se puet fer con menos diners, ta dimpués importar os pernils enta Espanya. Ta explorar a siuación ninvían a José, un personache una mica peculiar que nomás plegar-ie troba una realidat bien diferent a la que pensaban, trobando-se implicau en un conflicto con os militars d'o Gubierno que luitan contra la guerrilla, con ixa mesma guerrilla y con os narcotraficants. Cuan conoix a Odalis bien luego s'enamora d'ella, sin saber que ye connectada a la vegada con ixos tres grupos, y recibe tamién l'aduya de dos espanyols, d'una man Lobo, un personache una mica turbulento, y d'atra man o mosén d'o lugar, que tamién amaga bellas cosas d'o suyo pasau. Ta completar, toz son asperando que i plegue un asasino estausunidense, con qui toz lo confunden.

A cinta s'ambienta en a suya epoca actual (2001) en bel puesto indeterminau d'America d'o Sud, Central u d'a mar Caribe; y las suyas escenas se filmoron en Viñales (Pinar del Río) y L'Habana en Cuba.

## Elenco

## Se veiga tamién
* Cine en 2001.
* Cintas de 2001.

## Referencias

## Vinclos externos
*  ''Pata negra'' en Internet Movie Database.
Sin rodeos (cinta)

:*Iste articlo ye sobre una cinta de cine espanyol de cine de comedia de l'anyo 2018; ta atros usos, se veiga *'Sin rodeos***.


***Sin rodeos*** (títol orichinal en [[Idioma castellano|castellano]], en [[Idioma aragonés|aragonés]] ***Camín-camín**', estrenada en Aragón con o suyo títol orichinal) ye una cinta de cine espanyol de cine de comedia estrenada l'anyo 2018, dirichida por Santiago Segura seguntes un guión adaptau por él mesmo, Marta González de Vega y Benigno López (basau en a cinta chilena *[[Sin filtro (cinta de 2016)|Sin filtro]]* de 2016 dirichida por Nicolás López), con una banda sonora orichinal de Roque Baños y Tessy Díez, una dirección de fotografía de Kiko de la Rica y una producción cinematografica de Mikel Lejarza Ortiz, Santiago Segura y Mercedes Gamero ta las productoras Atresmedia Cine, Bowfinger International Pictures, Movistar+ y Sin Filtro la película. Conta con un elenco formau por Maribel Verdú, Candela Peña, Diego Martín, Rafael Spregelburd, Cristina Pedroche, Santiago Segura, Cristina Castaño, Bárbara Santa-Cruz, David Guapo, Toni Acosta, Enrique San Francisco, Florentino Fernández, El Gran Wyoming, Alaska, Fernando Gil, Daniela Blume, Daniel Medina, Esperanza Gracia, José Mota, Paco Collado y Xabier Borde, entre d'atros actors.

Paz ye una muller de 39 anyos d'edat que vive en Madrit y pareix estar bien amán d'un colapso niervoso por as circumstancias que l'arrodeyan. Treballa en una empresa de mercatotecnia a on Borja, lo suyo chefe, la humilia de contino; Vanessa, a suya millor amiga y profesora de chimnasia, vive obsesionada por controlar a lo suyo antigo novio por telefono y en toz os retes socials; A suya chirmana, Bea, ye por contra obsesionada por os mixins a qui adedica la suya vida y de cabo ta cuan li demana que cudie d'o suyo gato porque ella va a bella reunión de grupos d'amigos d'os gatos; o suyo novio Dante ye un pintor d'Archentina que no treballa, nomás fa que pintar (sin garra resultau concreto) y amás tien con él a su fillo Tolouse, un choven analfabeto y guarrizo que no respecta a Paz; y nomás faltaba que Gabriel, un companyero de treballo que ye amán de casar-se pero que li tira pedretas terne que terne. A la fin, desesperada, Paz contacta con Amil Narayan, un gurú indio, qui como solución li da un potingue que diz que servirá ta baixar a suya situación de tensión. Sindembargo, malas que prene lo potingue Paz cambia, pasando a estar una muller que diz as cosas camín-camín y dreitament a la cara ta solucionar toz os suyos problemas con as personas d'o suyo arredol.

A cinta s'ambienta en a suya epoca actual (2018) en Madrit (Comunidat de Madrit) y las suyas escenas se filmoron en Las Rozas de Madrid, Madrit, Majadahonda y Pozuelo de Alarcón (Comunidat de Madrit).

## Elenco

## Se veiga tamién
* Cine en 2018.
* Cintas de 2018.

## Referencias

## Vinclos externos
*  ''Sin rodeos'' en Internet Movie Database.
*  ''Sin rodeos'' en FilmAffinity.
*  ''Sin rodeos'' en Box Office Mojo.
Yamaha Motor Company

A **Yamaha Motor Co., Ltd.** (en chaponés: ヤマハ発動機株式会社,|*Yamaha Hatsudōki Kabushiki gaisha*) conoixida popular y simplament como ***Yamaha***, ye una fabricante de equipos de transporte con sede en la ciudad de Iwata, prefectura de Shizuoka. Esta corporación multinacional opera en aproximadamente 180 países y regiones, y es el segundo mayor fabricante de motocicletas del mundo y el mayor fabricante de astilleros a nivel mundial.

## Vinclos externos

*  Pachina web oficial.
Peter Collinson

**Peter Collinson**, naixiu de Cleethorpes (Lincolnshire, Reino Uniu) l'1 d'abril de 1936 y muerto en Los Angeles (California, Estaus Unius) o 16 d'aviento de 1980, estió un director cinematografico britanico, activo en o cine britanico y posteriorment en o cine estausunidense dende primerías d'os anyos 1960 dica la suya muerte. Falleixió a causa d'un cáncer de polmón.

D'entre la suya filmografía como director, pueden mencionar-se bellas cintas, como *[[The Long Day's Dying]]* (1968, con David Hemmings, Tony Beckley, Tom Bell y Alan Dobie), *[[The Italian Job (cinta de 1969)|The Italian Job]]* (1969, con Michael Caine, Noël Coward, Benny Hill, Raf Vallone, Tony Beckley, Rossano Brazzi y Maggie Blye), *[[Straight On till Morning (cinta)|Straight On till Morning]]* (1972, con Rita Tushingham, Shane Briant, James Bolam, Annie Ross y Tom Bell), *[[Open Season (cinta de 1974)|Open Season]]* (1974, con Peter Fonda, Cornelia Sharpe, John Phillip Law, Richard Lynch, Alberto Mendoza y William Holden), *[[Tomorrow Never Comes]]* (1978, con Oliver Reed, Susan George, Raymond Burr, John Ireland y Stephen McHattie) u *[[The Earthling]]* (1980, con William Holden, Ricky Schroder, Olivia Hamnett, Jack Thompson).

## Filmografía

## Referencias

## Se veiga tamién
* Cintas dirichidas por Peter Collinson.

## Vinclos externos
*  Peter Collinson en Internet Movie Database.
*  Peter Collinson en Screenonline d'o *[[British Film Institute]]*.
Glenn Ford

**Glenn Ford** (nombre artistico de **Gwyllyn Samuel Newton Ford**), naixiu de Sainte-Christine-d'Auvergne (Quebec, Canadá) l'1 de mayo de 1916 y muerto en Beverly Hills (California, Estaus Unius) o 30 d'agosto de 2006, estió un actor canadiense (encara que ciudadán d'os Estaus Unius dende 1939), activo en o cine estausunidense dende meyaus d'os anyos 1930 dica primerías d'os anyos 1990, y con cuantismos premios recibius mientres a suya carrera artistica. Antiparte, ye lo pai de l'actor Peter Ford.

D'entre la suya amplisma filmografía, pueden mencionar-se bellas cintas a on i ha treballau, como *[[The Lady in Question]]* (1940, Charles Vidor), *[[Flight Lieutenant (cinta)|Flight Lieutenant]]* (1942, Sidney Salkow), *[[Gilda (cinta)|Gilda]]* (1946, Charles Vidor), *[[The Man from Colorado]]* (1948, Henry Levin), *[[The Flying Missile]]* (1950, Henry Levin), *[[Follow the Sun (cinta)|Follow the Sun]]* (1951, Sidney Lanfield), *[[Affair in Trinidad]]* (1952, Vincent Sherman), *[[Appointment in Honduras]]* (1953, Jacques Tourneur), *[[The Violent Men]]* (1955, Rudolph Maté), *[[Jubal (cinta)|Jubal]]* (1956, Delmer Daves), *[[3:10 to Yuma (cinta de 1957)|3:10 to Yuma]]* (1957, Delmer Daves), *[[Torpedo Run]]* (1958, Joseph Pevney), *[[Cimarron (cinta de 1960)|Cimarron]]* (1960, Anthony Mann), *[[Advance to the Rear]]* (1964, George Marshall), *[[Paris brûle-t-il? (cinta)|Paris brûle-t-il?]]* (1966, René Clément), *[[A Time for Killing]]* (1967, Phil Karlson), *[[Midway (cinta de 1976)|Midway]]* (1976, Jack Smight), *[[Superman (cinta de 1978)|Superman]]* (1978, Richard Donner), u *[[Casablanca Express]]* (1989, Sergio Martino).

## Filmografía
### Cintas

### Series de televisión

## Premios
Glenn Ford ganó un Premio Globo d'Oro a lo Millor Actor de Musical u Comedia en 1962 mientres a 19<sup>ena</sup> edición d'os Premios Globos d'Oro por o suyo papel de "Dave" en a cinta *[[Pocketful of Miracles]]*, dirichida por Frank Capra. En 1957 ya heba estau nominau a iste mesmo premio en a suya 14<sup>ena</sup> edición por a suya interpretación en *[[The Teahouse of the August Moon (cinta)|The Teahouse of the August Moon]]*, dirichida por Daniel Mann, y tamién a l'anyo siguient, 1958, mientres a 15<sup>ena</sup> edición d'os premios, por a cinta *[[Don't Go Near the Water (cinta)|Don't Go Near the Water]]*, dirichida por Charles Walters.

D'atra man, o suyo treballo en *[[The Sheepman]]*, una cinta dirichida por George Marshall, li comportó tamién una nominación a lo Premio BAFTA a lo Millor Actor Forano en 1959, mientres a 12<sup>ena</sup> edición d'os Premios BAFTA.

## Referencias

## Se veiga tamién
* Cintas interpretadas por Glenn Ford.

## Vinclos externos

*  Glenn Ford en Internet Movie Database.
*  Glenn Ford en Internet Broadway Database.
*  Glenn Ford en Find a Grave.
Hell Boats

***Hell Boats*** (títol orichinal en anglés, en aragonés ***Barcos de l'infierno***, estrenada en Aragón con o suyo títol traduciu enta lo castellano como ***Barcos del infierno***) ye una cinta de cine britanico de cine belico dramatico estrenada l'anyo 1970, dirichida por Paul Wendkos seguntes un guión orichinal de Derek Ford, Donald Ford y Anthony Spinner, con una banda sonora orichinal de Frank Cordell, una dirección de fotografía de Paul Beeson y una producción cinematografica de Lewis J. Rachmil ta la productora cinematografica Oakmont Productions. Fan parte de l'elenco d'actors d'a cinta, entre d'atros, James Franciscus, Elizabeth Shepherd, Ronald Allen, Reuven Bar-Yotam, Mark Hawkins, Magda Konopka, Drewe Henley, Inigo Jackson, Takis Emmanuel, Philip Madoc, John G. Heller, David Savile, Seán Barrett, Bernard Davies, Moultrie Kelsall, Peter Burton y Andreas Malandrinos.

En 1941 lo tenient comendant Jeffords ye un estausunidense destinau en a reserva d'a Royal Navy a qui destinan enta Valletta (Malta) con a misión de mandar una flotilla de lanchas torpederas en una misión secreta. Con él marcha lo suyo amigo Yacob, un chueu de Palestina. Cuan plegan enta Malta consiguen nomás que tres lanchas en condicions, y la suya misión ye destruyir una base de submarinos en Augusta, en l'amanada Sicilia, a on agora las tropas d'o Tercer Reich i tienen as bombas planeyadoras Fritz X, con as que atacan a los barcos britanicos y son un periglo ta la immediata invasión aliada de Sicilia. Como un ataque aerio ye imposible, en primeras ha de reconoixer a base ta preparar cómo atacar-la. Jeffords conoix casualment a Alison Ashurst y siente atracción por ella, sin saber que ye la muller de su chefe, lo comandant Andrew Ashurst, y ista accepta los suyos abances dica estar la suya amant. D'atra man Jeffords contacta con a Resistencia italiana y fa un primer reconoiximiento d'Augusta, conseguindo posteriorment capturar una lanca torpedera alemana, que conta con emplegar ta dentrar inadvertidament en o puerto d'Augusta.

A cinta s'ambienta en 1941 mientres a Segunda Guerra Mundial en Valletta en Malta y en Augusta (Sicilia) en Italia, y las suyas escenas se filmoron en Kalkara, Valetta y Żurrieq en Malta, amás d'en os Malta Film Studios situaus tamién en Kalkara.

## Elenco

## Se veiga tamién
* Cine en 1970.
* Cintas de 1970.

## Referencias

## Vinclos externos
*  ''Hell Boats'' en Internet Movie Database.
*  ''Hell Boats'' en l**[[American Film Institute Catalog]]'' de l**American Film Institute''.
Maria Aitken

**Maria Penelope Katharine Aitken**, conoixida como **Maria Aitken**, ye una actriz, directora teatral y guionista britanica naixida de Dublín (condau de Dublín, Irlanda) lo 12 de setiembre de 1945. Activa en o mundo d'o teatro y d'o cine britanicos dende meyaus d'os anyos 1960, ha recibiu cuantos premios mientres a suya carrera artistica. Ye filla d'o periodista y politico William Aitken y d'a socialite Penelope Aitken, nieta d'o diplomatico John Maffey, sobrina nieta d'o politico y periodista William Maxwell Aitken, chirmana d'o escritor y politico Jonathan Aitken y mai de l'actor Jack Davenport.

D'entre la suya filmografía como actriz, pueden mencionar-se bellas cintas a on i ha treballau, como *[[Doctor Faustus (cinta de 1967)|Doctor Faustus]]* (1967, Richard Burton y Nevill Coghill), *[[Mary, Queen of Scots (cinta de 1971)|Mary, Queen of Scots]]* (1971, Charles Jarrott), *[[Half Moon Street (cinta)|Half Moon Street]]* (1986, Bob Swaim), *[[A Fish Called Wanda]]* (1988, Charles Crichton), *[[The Fool (cinta de 1990)|The Fool]]* (1990, Christine Edzard), *[[The Grotesque (cinta)|The Grotesque]]* (1995, John-Paul Davidson), *[[Fierce Creatures]]* (1997, Robert Young y Fred Schepisi), *[[Jinnah (cinta)|Jinnah]]* (1998, Jamil Dehlavi) u *[[Asylum (cinta de 2005)|Asylum]]* (2005, David Mackenzie).

## Filmografía
### Cintas

### Series de televisión

## Premios
En 1989, mientres a 42<sup>ena</sup> edición d'os Premios BAFTA, recibió una nominación a lo Premio BAFTA a la Millor Actriz Segundaria por a suya interpretación en *[[A Fish Called Wanda]]*, una cinta dirichida por Charles Crichton.

## Referencias

## Vinclos externos
*  Maria Aitken en Internet Movie Database.
Edward Fox

**Edward Charles Morice Fox**, naixiu d'o barrio de Chelsea de Londres (Gran Londres, Reino Uniu) lo 13 d'abril de 1937, ye un actor britanico, activo en o cine britanico dende finals d'os anyos 1950 y con cuantos premios recibius mientres a suya carrera artistica. Fa parte d'una familia muit vinclada a lo mundo de l'espectaclo, estando fillo de l'actor y achent teatral Robin Fox y de l'actriz Angela Worthington y chirmano de l'actor James Fox y d'o productor teatral Robert Fox.

D'entre la suya filmografía pueden destacar-se bellas cintas a on i ha treballau, como *[[The Jokers]]* (1967, Michael Winner), *[[Battle of Britain]]* (1969, Guy Hamilton), *[[The Go-Between (cinta de 1971)|The Go-Between]]* (1971, Joseph Losey), *[[The Day of the Jackal (cinta)|The Day of the Jackal]]* (1973, Fred Zinnemann), *[[The Duellists]]* (1977, Ridley Scott), *[[A Bridge Too Far (cinta)|A Bridge Too Far]]* (1977, Richard Attenborough), *[[Force 10 from Navarone (cinta)|Force 10 from Navarone]]* (1978, Guy Hamilton), *[[Gandhi (cinta)|Gandhi]]* (1982, Richard Attenborough), *[[Wild Geese II]]* (1985, Peter Hunt), *[[Return from the River Kwai]]* (1989, Andrew McLaglen), *[[A Month by the Lake]]* (1995, John Irvin), *[[Prince Valiant (cinta de 1997)|Prince Valiant]]* (1997, Anthony Hickox), *[[All the Queen's Men]]* (2001, Stefan Ruzowitzky), *[[Lassie (cinta de 2005)|Lassie]]* (2005, Charles Sturridge), *[[Decline of an Empire]]* (2014, Michael Redwood) u *[[Johnny English Strikes Again]]* (2018, David Kerr).

## Filmografía
### Cintas

### Series de televisión

## Premios
Recibió lo suyo primer Premio BAFTA a lo Millor Actor Segundario en l'anyo 1972, mientres a 25<sup>ena</sup> edición d'os Premios BAFTA, por o suyo papel de "Hugh Trimingham" en a cinta *[[The Go-Between (cinta de 1971)|The Go-Between]]*, dirichida por Joseph Losey.

En 1978, mientres a 31<sup>ena</sup> edición d'os Premios BAFTA, recibió lo suyo segundo Premio BAFTA a lo Millor Actor Segundario, por a suya interpretación d'o tenient cheneral Brian Horrocks en *[[A Bridge Too Far (cinta)|A Bridge Too Far]]*, una cinta dirichida por Richard Attenborough.

En l'anyo 1983, mientres a 361<sup>ena</sup> edición d'os BAFTA, tornó a estar nominau, ista vegada por a suya actuación como lo "coronel Reginald Dyer* en a cinta *Gandhi'', dirichida por Richard Attenborough, encara que ista vegada lo ganador d'o premio estió l'actor estausunidense Jack Nicholson.

## Referencias

## Se veiga tamién
* Cintas interpretadas por Edward Fox.

## Vinclos externos

*  Edward Fox en Internet Movie Database.
Desperate Riders

***Desperate Riders*** (títol orichinal en anglés, en aragonés ***Chinez desasperaus***, estrenada en Aragón con o suyo títol orichinal) ye una cinta de cine estausunidense de cine de western d'intriga de drama estrenada l'anyo 2022, dirichida por Michael Feifer seguntes un guión orichinal de Lee Martin, con una banda sonorfa orichinal de Robert Arzola y Michael Feifer, una dirección de fotografía de Hank Baumert Jr. y una producción cinematografica de Michael Feifer ta las productoras Milestone Studios y Feifer Worldwide. Conta con un elenco d'o cual en fan parte, entre d'atros actors, Drew Waters, Vanessa Evigan, Sam Ashby, Victoria Pratt, Cowboy Troy, Rob Mayes, Trace Adkins y Tom Berenger.

Kansas Red salva a un choven clamau Billy d'a muerte dimpués d'un tiroteyo mientres una partida de cartas. Billy li demana aduya a Kansas Red ta rescatar a su mai Carol, que diz que ha estau obchecto d'un secuestro por part d'un malfeitor clamau Thor. Tanimientres, bien luego Kansas Red descubre que la muller no ha estau exactament secuestrada, a la vegada que a lo grupo s'adhibe una muller que resulta estar amás de bien polida, una experta en o manullo d'as armas.

*Desperate Riders* s'embienta en bel momento indeterminau d'o sieglo XIX en bel puesto igualment indeterminau de l'ueste d'os Estaus Unius, y las suyas escenas se filmoron en McMinnville y atras localizacions en Tennessee.

## Elenco

## Se veiga tamién
* Cine en 2022.
* Cintas de 2022.

## Referencias

## Vinclos externos
*  ''Desperate Riders'' en Internet Movie Database.
Alnus cordata

L**'alverniz de fuella de corazón** () ye una especie d'árbol d'o chenero *[[Alnus]]* y d'a familia Betulaceae.

## Referencias
Betula pubescens

L**'albar pubescent** () ye una especie d'árbol d'o chenero *[[Betula]]* y d'a familia Betulaceae.

## Referencias
Broussonetia papyrifera

***Broussonetia papyrifera*** ye una especie d'árbol d'o chenero *[[Broussonetia]]* y d'a familia Moraceae.
Cupressus arizonica

O **cupreso americano** () ye una especie d'árbol d'o chenero *[[Cupressus]]* y d'a familia Cupressaceae.

## Referencias
Avenger (cinta)

:*Iste articlo ye sobre una cinta estausunidense de cine d'intriga; ta atros usos, se veiga *'Avenger***.


***Avenger*** (títol orichinal en [[Idioma anglés|anglés]], en [[Idioma aragonés|aragonés]] ***Vengador**', estrenada en Aragón con iste zaguer títol) ye una cinta de cine estausunidense de cine d'intriga estrenada l'anyo 2006, dirichida por Robert Markowitz seguntes un guión adaptau por Alan Sharp (basau en a novela *[[Avenger (novela de Frederick Forsyth)|Avenger]]*, publicada por Frederick Forsyth en l'anyo 2003), con una banda sonora orichinal de Stephen Graziano, una dirección de fotografía d'Oliver Bokelberg, una producción cinematografica de Mitch Engel ta las productoras Radiant Productions, Appledown Films Inc. y Warner Bros. y un elenco d'actors formau por Sam Elliott, Timothy Hutton, James Cromwell, Antonio Lyons, William Hope, David Hayman, Jamie Bartlett, Lucy Russell, Jacqueline Chan, Andre Jacobs, Steven Pillemer, Justin Shaw, Joe Vaz, Garth Breytenbach, Morné Visser, Russel Savadier, Nicholas Pauling y Patrick John Walton, entre d'atros.

Calvin Dexter ye un antigo achent d'a Central Intelligence Agency que perdió a la suya filla cuan l'asasinoron en Panamá en 1994. Dende alabez s'ha convertiu en un "especialista" privau en fer cumplir a chusticia cuan os medios legals no en son suficients. Dos anyos dimpués, en 1996, recibe una oferta de Stephen Edmonds, un cabalero magnate, qui li demana la suya aduya ta trobar a su fillo, Richard "Rickie" Edmonds, qui ha desapareixiu en Bosnia y Herzegovina cuan colaboraba con una ONG de Canadá adedicada a l'aduya a las victimas d'a Guerra de Bosnia y Herzegovina. Dexter marcha enta Sarajevo y prencipia la suya investigación, descubrindo a la fin que Rickie heba estau afogau y asasinau chunto con a suya novia bosnia y uns ninos igualment bosnios por a milicia paramilitar serbia de Zoran Zilic, como castigo por aduyar a ninos d'o bando contrario a lo suyo. Troba a la fin a Rickie, pero cuan li torna las suyas restas a su pai li pregunta si deseya que remate lo treballo en castigando a l'asasino, y lo pai ye bien conforme, en saber que ixos crímens de guerra difícilment serán castigaus. Pero cuan Edmons contacta con Paul Devereaux, subdirector d'a CIA, ta que li de informacions ta localizar a Zilic, Devereaux li amaga que son fendo servir a ixe criminal en un prochecto secreto d'o Gubierno, asinas que lo que fa ye asignar a Frank McBride, un achent d'a CIA, ta la protección de Zilic y la muerte de Dexter.

A cinta s'ambienta en 1994 y 1996 Sarajevo (cantón de Sarajevo) y atros puestos de Bosnia y Herzegovina y en Panamá; y las suyas escenas se filmoron en Ciudat d'o Cabo (provincia d'o Cabo Occidental) en Sudafrica.

## Elenco

## Se veiga tamién
* Cine en 2006.
* Cintas de 2006.

## Referencias

## Vinclos externos
*  ''Avenger'' en Internet Movie Database.
*  ''Avenger'' en Rotten Tomatoes.
Ailanthus altissima

L**'ailanto** u **llantio** () ye una especie d'árbol d'o chenero *[[Ailanthus]]* y d'a familia Simaroubaceae.

## Referencias
Malus domestica

A **manzanera** u **mazanera** (), tamién dita **pomera** en aragonés benasqués, ye una especie d'árbol d'o chenero *[[Malus]]* y d'a familia Rosaceae.

A suya fruita ye a manzana.

## Referencias
Malus sylvestris

A **manzanera borde** u **manzanyonera** (), tamién dita **pomera montesina** u **pomera salvachina** en benasqués, ye una especie d'árbol d'o chenero *[[Malus]]* y d'a familia Rosaceae.

A suya fruita ye a manzana u tamién conoixida en iste caso como manzanyón montesino u simplament manzanyón.

## Notas


## Referencias
Morus nigra

A **morera negra** u **moratera** () ye una especie d'árbol d'o chenero *[[Morus]]* y d'a familia Moraceae.

## Referencias
I paladini: storia d'armi e d'amori

***I paladini: storia d'armi e d'amori*** (títol orichinal en italiano, en |aragonés ***Os paladins: historia d'armas y d'amores***, estrenada en Aragón con o títol en castellano de ***Los paladines***, en aragonés ***Os paladins***) ye una cinta de cine italiano de cine d'aventuras estrenada en 1983, dirichida por Giacomo Battiato seguntes un guión adaptau por él mesmo (basau en *[[Orlando furioso]]*, un poema epico de Ludovico Ariosto de l'anyo 1516), con una banda sonora orichinal de David A. Hughes y Martin Cooper, con una dirección de fotografía de Dante Spinotti y una producción cinematografica de Nicola Carraro ta la productora cinematografica Vides Cinematografica. Fan parte de l'elenco d'actors d'a cinta, entre d'atros, Zeudi Araya, Barbara De Rossi, Rick Edwards, Ronn Moss, Maurizio Nichetti, Tanya Roberts, Giovanni Visentin, Tony Vogel, Leigh McCloskey, Lina Sastri, Lucien Bruchon, Alfredo Bini y Al Cliver.

En bel meyo d'una guerra entre paganos y cristianos, o sarracín Ruggero s'enamora d'a guerrera sarracina Bradamante, pero una fetillera li prediz a ista que lo suyo amor morirá en batalla contra un atro paladín cristiano, Rolando, que a la vegada ye enamorau d'a princesa sarracina Isabella, chirmana de Ruggero y que en ixe inte ye presonera de Bradamante. Isabella consigue fuyir, mientres que Rolando marcha en a suya busca. Dimpués de muitas aventuras, plega lo momento d'a batalla entre paganos y cristianos, a on s'ha de cumplir a luita entre Ruggero y Rolando.

A cinta s'ambienta mientres a Baixa Edat Meya; y las suyas escenas se filmoron en l'antiga ciudat d'Aetna, en l'actual territorio d'a Ciudat metropolitana de Catania.

Se tracta d'una cinta que ha recibiu bels premios y nominacions, en destacando un Premio David de Donatello a lo Millor Vestuario y atras dos nominacions (Millor Director Novel y Millor Dirección de Fotografía) en 1984 mientres a 29<sup>ena</sup> edición d'os Premios David de Donatello.

## Elenco

## Se veiga tamién
* Cine en 1983.
* Cintas de 1983.

## Referencias

## Vinclos externos
*  ''I paladini: storia d'armi e d'amori'' en Internet Movie Database.
*  ''I paladini: storia d'armi e d'amori'' en AllMovie.
*  ''I paladini: storia d'armi e d'amori'' en Rotten Tomatoes.
*  ''I paladini: storia d'armi e d'amori'' en FilmAffinity.
*  ''I paladini: storia d'armi e d'amori'' en Box Office Mojo.
Pinus pinea

O **pin pinyoner** u **pin pinochero** (), tamién dito **pinyera**, ye una especie d'árbol d'o chenero *[[Pinus]]* y d'a familia Pinaceae.

## Referencias
Alica d'os postes

**Alicas d'os poste** puet fer referencia a:

Diferents especies d'o chenero ***[[Buteo]]***:

* ***[[Buteo buteo]]***, conoixida popularment como **alica d'os postes**.
* ***[[Buteo lagopus]]***, conoixida popularment como **alica d'os postes d'o norte**.
* ***[[Buteo rufinus]]***, conoixida popularment como **alica d'os postes cudiblanca**.

## Notas


## Referencias
Populus × canescens

L**'albar** () ye una especie d'árbol d'o chenero *[[Populus]]* y d'a familia Salicaceae. Se conoixe tamién en Luesia como *hojaperera*.

## Referencias
Quercus petraea

O **caixico albar** () ye una especie d'árbol d'o chenero *[[Quercus]]* y d'a familia Fagaceae.

## Notas


## Referencias
Salix fragilis

A **sarguera**, **sarga** u **ixalenca** () ye una especie d'árbol d'o chenero *[[Salix]]* y d'a familia Salicaceae. Se conoixe tamién como **vimbrera**, **verguinchera** u **verguera**.

## Notas


## Referencias
Tamarix africana

A **tamariza fosca** () ye una especie d'arbusto d'o chenero *[[Tamarix]]* y d'a familia Tamaricaceae.

## Referencias
Tamarix boveana

A **tamariza de salada** () ye una especie d'arbusto d'o chenero *[[Tamarix]]* y d'a familia Tamaricaceae.

## Referencias

[Categoría:Arbustos distribuitos por Aragón
Tamarix canariensis

A **tamariza** () ye una especie d'arbusto d'o chenero *[[Tamarix]]* y d'a familia Tamaricaceae.

## Referencias
Ulmus pumila

L**'urmo de Siberia** () ye una especie d'árbol d'o chenero *[[Ulmus]]* y d'a familia Ulmaceae.

## Referencias
Sorbus torminalis

A **moixera parda** u **aliquera** () ye una especie d'árbol d'o chenero *[[Sorbus]]* y d'a familia Rosaceae.

## Notas


## Referencias
Abida pyrenaearia

***Abida pyrenaearia*** ye una especie de molusco gasteropodo pulmonau d'o chenero *[[Abida]]* y d'a familia Chondrinidae.

## Distribución cheografica
Se distribuye por os Pireneus centrals y occidentals, mas que mas en a versant norte (Espanya y Francia).
Esa voz es una mina

***Esa voz es una mina*** (títol orichinal en castellano, en aragonés ***Ixa voz ye una mena***, estrenada en Aragón con o suyo títol orichinal) ye una cinta de cine musical de cine espanyol estrenada l'anyo 1956, dirichida por Luis Lucia seguntes un guión orichinal d'él mesmo y de José Luis Colina y Vicente Llosa, con una dirección de fotografía de Cecilio Paniagua y una producción cinematografica ta la productora cinematografica Producciones Cinematográficas Ariel. Conta con un elenco d'o cual en fan parte, entre d'atros actors, Antonio Molina, Rafael Durán, Delia Luna, Nani Fernández, José Franco, Bobby Deglané, José Luis López Vázquez, Casimiro Hurtado, José Sepúlveda, Francisco Bernal, Félix Fernández, Valeriano Andrés, Josefina Serratosa, Francisco Camoiras, Modesto Blanch, Félix Acaso, Luis Moscatelli y Selica Torcal.

Rafael Vera treballa como menero en una mena de carbón en Andalucía y gosa cantar ta los suyos companyeros de treballo, que prou que conoixen a calidat d'a suya voz. Recientment a mena l'ha comprau un nuevo propietario, un catalán, qui decide visitar a suya nueva propiedat. Por un accident, se veyen atrapaus en a mena, encara que los meneros saben que pueden marchar por un atro puesto, y casualment escuita cantar a Rafael. O nuevo patrón, Próspero, decide aduyar a lo cantaire, y mas encara en conoixer que su muller ye invalida. Consigue tamién formar un coro musical con os meneros y lo leva enta Madrit ta partecipar en un concurso de coros a on como coro fracasan, pero a on Rafael sí que amuestra la suya capacidat como cantaire. A famosa cantaire Consuelo Romero l'ha escuitau, y insiste en que accepte formar un dúo con ella, pero Rafael dubda acceptar a oferta porque ixo lo fará estar luent de su muller.

A cinta s'ambienta en Andalucía y en Madrit (Comunidat de Madrit); y las suyas escenas se filmoron parcialment en menas autenticas en Puertollano, en a provincia de Ciudad Real.

A banda sonora d'a cinta, con cancions d'Antonio Molina, incorpora la canción "Soy minero", composada de propio ta ista cinta, con musica de Daniel Montorio y letra de Ramón Perelló.

## Elenco

## Se veiga tamién
* Cine en 1956.
* Cintas de 1956.

## Referencias

## Vinclos externos
*  ''Esa voz es una mina'' en Internet Movie Database.
Puente de coplas

***Puente de coplas*** (títol orichinal en castellano, en aragonés ***Puent de coplas***, estrenada en Aragón con o suyo títol orichinal, ye una cinta de cine espanyol de cine de drama musical estrenada l'anyo 1965, dirichida por Santos Alcocer seguntes un guión orichinal d'él mesmo, de Félix Atalaya y de Manuel Atalaya, con una banda sonora orichinal de Daniel Montorio y Ramón Perelló, una dirección de fotografía de Sebastián Perera y una producción cinematografica de Santos Alcocer ta la suya productora cinematografica Santos Alcocer P.C., Conta con un elenco d'o cual en fan parte, entre d'atros actors, Manuel Atalaya, Ángela Bravo, Aurora de Alba, Manuel de Juan, Sun De Sanders, Rafael Farina, Antonio Molina y Maruja Tamayo.

Os chirmans Lorca, Antonio y Rafael, han creixiu en o cortijo d'a familia. En plegar en a edat adulta, cadaguno d'éls ha optau por camins diferents. D'una man Antonio ha prencipiau una exitosa carrera como cantaire que l'ha levau a viaches arredol d'o mundo sin haber conservau garra contacto con a suya familia y, d'atra man, Rafael ha teniu que remanir en a casa familiar a lo cudiau d'as fincas agricolas y d'as ganaderías propiedat d'a familia. Cuan a la fin Antonio torna enta Espanya y marcha enta la residencia familiarm, troba que Rafael ye bien amán d'a suya voda con Carmen, que ye la muller de qui Antonio heba estau siempre enamorau.

*Puente de coplas* s'ambienta en a suya epoca actual (1965) en Andalucía.

## Elenco

## Se veiga tamién
* Cine en 1965.
* Cintas de 1965.

## Referencias

## Vinclos externos
*  ''Puente de coplas'' en Internet Movie Database.
Tilia cordata

A **tellera de fuella menuda** () ye una especie de planta d'a orden d'os Malvales y familia Malvaceae.

## Notas


## Referencias

## Vinclos externos